DanPilot > 


Referat af ordinært virksomhedsmøde i DanPilot 23. april 2018 


Den 23. april 2018 blev der afholdt ordinært virksomhedsmøde i DanPilot (CVR nr. 30071735), 
Hos Erhvervsministeriet, Slotsholmsgade 10, 1216 København V. 


Den danske stat var repræsenteret ved Erhvervsministeriet v/departementschef Michael Dithmer. 
Til stede var endvidere bestyrelsesformand, Søren Jespersen, næstformand Marianne Granhøj samt 
bestyrelsesmedlemmerne, Ole Philipsen, Peter Herskind og Peter Nordahl Thomsen. 


Fra Rigsrevisionen deltog specialkonsulent Jette Lauritzen. 
Fra Deloitte deltog statsautoriseret revisor Lynge Skovgaard. 
Fra DanPilot deltog administrerende direktør Gert Frost og sekretariatschef Rasmus Møller Madsen. 


Endelig deltog fra Erhvervsministeriet administrationsdirektør Torben Skovgaard Andersen, 
kontorchef Niels Peter Fredslund, fuldmægtig Peter Langkjær Nielsen samt advokat Peter 
Hedegaard Madsen fra Kammeradvokaten. 


Virksomhedsmødet var åbent for pressen. 
0000000 


Der forelå følgende dagsorden: 


1. Udpegning af dirigent. 
2. Bestyrelsens mundtlige beretning om DanPilots virksomhed i det forløbne år. 
3. Forelæggelse af årsrapport med revisionspåtegning til godkendelse. 


4. Beslutning om anvendelse af overskud eller dækning af underskud i henhold til den godkendte 
årsrapport, herunder fastsættelse af eventuelt udbytte. 

5. Bestyrelsens orientering om forventede tiltag af politisk eller økonomisk interesse i det 
kommende år, samt en orientering om bestyrelsens forventninger til resultaterne for de kommende 


o 


år. 
6. Eventuelle forslag fra erhvervsministeren eller bestyrelsen. 


7. Valg af medlemmer til bestyrelsen, herunder formand og næstformand, samt orientering om 
bestyrelseskandidaters erhvervsmæssige baggrund og ledelseshverv i danske og udenlandske 
virksomheder. 


8. Valg af statsautoriseret revisor. 
9. Eventuelt. 


Postal address: DanPilot, Havnepladsen 3A DK — 5700 Svendborg 
Operation: Phone +45 63 25 66 66 — Fax +45 63 25 66 49 — danpilotEdanpilot.dk 
Administration: Phone +45 63 25 66 00 — Fax +45 63 25 66 49 — account& danpilot.dk 


Ad1 
Til dirigent valgtes advokat Peter Hedegaard Madsen. 


Dirigenten takkede for hvervet og konstaterede, at virksomhedsmødet var lovligt indkaldt, at 
dagsordenen var i overensstemmelse med vedtægten, og at virksomhedsmødet var be- 
slutningsdygtigt. 


Ad 2 


Formanden aflagde beretning for DanPilot, og fremhævede blandt andet, at DanPilot med udgangen 
af 2017 er halvvejs i den periode, virksomheden har fået til at omstille forretningen til et fuldt 
liberaliseret transitmarked fra 2020. Fokus har derfor også i 2017 været på at nedbringe 
omkostningerne. Det gælder bl.a. på følgende punkter: 


-…… Koncernens omkostninger til lodsernes overarbejde falder fortsat. I 2017 faldt 
omkostningerne med 6,0 mio. kr. sammenholdt med 2016, og over de seneste tre år, er 
overarbejdet faldet med 13,1 mio. kr., eller i alt 36,0 procent. 

-… Indkøb af nyt planlægningssystem. DanPilot har i 2017 indgået kontrakt om levering af et 
nyt it-system, som gennem øget digitalisering af planlægning og disponering af 
medarbejdere og materiel skal sikre optimering af udnyttelsesgraden og dermed højere 
effektivitet. Fase 1 af det nye planlægningsværktøj forventes taget i brug i december 2018. 

-… flådefornyelsen. I 2016 indkøbte DanPilot 2 hårdtvejrsbåde. I 2017 blev trin 2 i DanPilots 
materielplan iværksat med et udbud af køb af 11 almindelige lodsbåde. Den første af de 11 
både blev leveret i januar 2018, og de resterende 10 både vil blive leveret i løbet af 
indeværende år, så DanPilot ved udgangen af 2018 står med en helt ny flåde, og den 
hidtidige flåde bliver trinvist udfaset. 


Formanden bemærkede, at aktiviteterne i 2017 i DanPilots 2 datterselskaber har været 
tilfredsstillende. 


I Greenland Pilot Service ApS, var omsætningen på 15,9 mio. kr. og lejrede sig som et resultat efter 
skat på 0,3 mio. kr. De tilbagemeldinger krydstogtskunder i Grønland giver er, at de er meget 
tilfredse med det løft af sikkerheden, introduktion af lodspligt i området har betydet. Markedet er 
fortsat i vækst, og priserne kan derfor holdes i ro i selskabet, som er baseret på non-profit for 
lodspligtige lodsninger. 


I Limfjord Pilot Service ApS udgjorde omsætningen 12,6 mio. kr. og resultatet efter skat 2,0 mio. 
kr. 2017 er det andet hele regnskabsår med datterselskabskonstruktionen, som fortsat viser, at der er 
omkostninger at hente på at samarbejde på de segmenter, der ikke kan bære både konkurrence og 
forsyningspligt. I Limfjorden har sammenlægningen således betydet, at disse lodsninger er gået fra 
samlet set at være en underskudsforretning til et samlet overskud på 2,6 mio. kr. før skat. 


I 2018 vil omstillingen af DanPilot til et fuldt liberaliseret transitmarked i 2020 fortsat have 
væsentligt fokus. 
-… Udover det nævnte om investeringer i bl.a. IT og lodsbåde, fortsætter tilpasningen af 
DanPilots geografiske struktur, som betyder, at virksomheden går fra 15 til 7 hovedstationer, 
og fra 25 til 18 lodsbåde. Hvor det er muligt etableres fleksible byggerier. I Randers har 

DanPilot netop indviet sin første flydende lodsstation baseret på et modificeret 
husbådskoncept. I Gedser er DanPilot langt med opførelse af en lodsstation som 
modulbyggeri, der vil kunne demonteres og stilles op andre steder, hvis udviklingen måtte 
give anledning til det. 

- DanPilot har fokus på virksomhedens kvalitetssikring, navnlig på de sikkerhedsbærende 
dele af forretningen. Arbejdet med vidensdeling og faglig sparring mellem medarbejderne 
styrkes. DanPilot har investeret i en simulator, som bliver en væsentlig støtte for efter- og 
videreuddannelse af lodser og bådmænd. Virksomheden deltager som rådgivere for lodser 
fra Ghana — ikke blot for at videregive dansk viden og erfaring, men også for at styrke 
kvaliteten i eget arbejde. 

-…… DanPilot arbejder også videre med at etablere samarbejder med andre lodserier. I 2018 er 
der etableret samarbejde med Belt Pilot ApS om lodsninger omkring Fredericia, og med 
SkawPilot om lodsninger i Skagen. Alt sammen med henblik på at nedbringe 
omkostningerne, og baseret på de positive erfaringer med denne struktur, vi har set i 
Grønland og på Limfjorden. 


DanPilot prøver også at se længere frem og om muligt tage bestik af fremtidens krav til 
virksomheden — både som følge af en liberalisering af lodsmarkedet og som følge af den 
teknologiske udvikling: 


DanPilot er en aktiv medspiller i bestræbelserne på at integrere ny teknologi, og er aktiv i fora om 
landbaseret lodsning. DanPilot arbejder med teknologi, som kan understøtte skibenes 
sikkerhedsvurdering for, hvor meget skibe kan laste uden at kompromittere sikkerheden mv., og 
dermed skabe en højere værdi for skibene ved at tage lods. 


Skal man prøve at se lidt længere frem, vil DanPilot have to meget væsentlige problemstillinger i en 
fremtid, hvor der er fuld liberalisering, og dermed udsigt til konkurrence både fra danske og 
udenlandske lodserier, hvoraf de fleste er statslige lodserier. 

-… Forsyningspligten er i sin nuværende form en væsentlig faktor for DanPilots 
konkurrenceevne, fordi den stiller krav til et stort, stående beredskab, og dermed 
omkostninger, som andre aktører ikke har. Håndteringen af forsyningspligten i et 
liberaliseret marked er en svær nød at knække. Dette skal løses i den nye lodslov. 

-… Den nuværende omkostningsstruktur, som DanPilot er født med — navnlig de nuværende 
overenskomster, som ikke er tilpasset den måde, DanPilot arbejder på, og som derfor er en 
barriere for optimal udnyttelse af virksomhedens medarbejdere. Også her er DanPilot 
anderledes stillet end private aktører, og især anderledes end aktører fra andre lande, som 
kan være underlagt helt andre rammevilkår og dermed have en helt anden 
omkostningsstruktur. 


DanPilot er i det store og hele ikke berørt af den konfliktrisiko, som i øjeblikket præger det 
generelle statslige arbejdsmarked. Det skyldes, at lodserne ikke omfattes af en hovedaftale. 


Imidlertid har Danske Lodser med virkning fra 10. maj 2018 opsagt lodsoverenskomsten. Der 
forhandles derfor om en ny overenskomst i tæt dialog med Moderniseringsstyrelsen og 
Erhvervsministeriet. 

Ad 3 


Administrerende direktør Gert Frost forelagde årsregnskabet som indeholdt i årsrapporten. 

Omsætningen er gået marginalt tilbage med 5,2 mio. kr., Med den begyndende 
konkurrenceudsætning af transitlodsningerne siden 2016, har DanPilot mistet lodsninger og 
omsætning til Danish Pilot Service. 


Antallet af lodsninger er samlet set stort set uændret, men dækker over, at aktiviteten på 
havnesegmentet er stigende, mens markedsandelen på transitten er faldende. 


Når EBITDA stiger, er det udtryk for, at DanPilot fra 2017 har tilpasset både direkte- og indirekte 
omkostninger i forhold til den faldende omsætning, som er forårsaget af den stigende konkurrence. 


Resultatet efter skat er på niveau med den målsætning, der er aftalt med DanPilots ejer. 


Det er fortsat i transitsegmentet, DanPilot tjener sine penge, mens havnesegmentet fortsat er 
tabsgivende. Det kan hertil bemærkes, at DanPilot i overensstemmelse med de fastsatte 
forudsætninger om en trinvis eliminering af underskuddet på havnesegmentet fra 2016 til 2017 har 
sænket underskuddet på havnelodsninger fra 35,7 mio. kr. i 2016 til 26,3 mio. kr. i 2017. 
Underskuddet forventes yderligere reduceret i 2018 og 2019. 


Af Balancen fremgår, at egenkapitalen er vokset med knap 10% - i kroner og øre svarer det til årets 
resultat. 


Årsregnskabet er revideret af såvel Rigsrevisionen som Deloitte, og det aflægges med en blank 
påtegning. 


Departementschef Michael Dithmer kaldte årets resultat for tilfredsstillende, og årsberetningen blev 
godkendt af Erhvervsministeriet, som supplerende bemærkede, at Erhvervsministeriet er enig i, at 
en tilpasning af forsyningspligten til et liberaliseret marked, og konkurrencen fra udenlandske, 
herunder statslige lodserier, er væsentlige udfordringer for DanPilot. 


Ministeriet kvitterede for de væsentlige nedbringelser af overarbejdet de seneste år, og for 
varetagelsen af lodsningsopgaverne i Grønland. Endvidere fremhævede departementschef Michael 
Dithmer de digitaliseringsinitiativer, DanPilot arbejder med. 

På spørgsmål fra departementschef Michael Dithmer bekræftede bestyrelsesformanden, at DanPilot 
som følge af overenskomsterne har højere omkostninger end andre operatører, herunder 
udenlandske og statsejede operatører, men at overenskomstforhandlingerne forhåbentlig kan 
opbløde noget af dette gennem mere fleksible overenskomster. 


Ad4 


Bestyrelsen havde indstillet, at årets resultat blev fremført til næste regnskabsår i overens- 
stemmelse med det i årsrapporten anførte. 


Indstillingen blev godkendt af Erhvervsministeriet. 

AdS5 


Der henvises til det under pkt. 2 af formanden anførte vedrørende forventningerne til de kommende 
år. 


Ad 6. 
Der forelå ikke forslag til behandling. 
AdT. 
Der forelå ikke forslag til behandling. 
Ad 8. 


Bestyrelsen havde indstillet, at Deloitte statsautoriseret revisionspartnerselskab blev valgt som 
virksomhedens statsautoriserede revisor. 


Erhvervsministeriet tiltrådte indstillingen. 
Ad9 
Der forelå intet til behandling. 
---000--- 
Dirigenten konstaterede herefter, at alle punkter på dagsordenen var udtømt. Herefter blev 


virksomhedsmødet hævet. 


Som dirigent: 


Peter Hedegaard Madsen 
Advokat 

